Izvor: Borna Filic/PIXSELL

Bivši premijer Ivo Sanader u četvrtak se, svoga prvog dana na slobodi, susreo s Tomislavom Karamarkom, a popričao je i s glavnim tajnikom HNS-a Srećkom Ferenčakom.

VEZANE VIJESTI Evo zašto je Jadranka Sloković snimala Sanadera kamerom

Oba susreta dogodila su se u zagrebačkom hotelu Sheraton, a i Ferenčak i Karamarko kažu da su se susreli s bivšim premijerom slučajno i da su ga iz pristojnosti pozdravili. HDZ je opovrgnuo da se radilo o bilo kakvom tajnom sastanku, kako su neki mediji prenijeli.

'Istina je da se gospodin Karamarko pri ulasku u Piano bar hotela Sheraton slučajno susreo s Ivom Sanaderom koji je sjedio za stolom u društvu svog odvjetnika i tajnika HNS-a. Pristojno ih je pozdravio i nastavio dalje svojim putem' odgovorili su iz HDZ-a za 24 sata.

Srećko Ferenčak kaže da je Sanadera slučajno sreo dok je u hotelu sjedio sa svojim odvjetnicima, te da ga je došao pozdraviti.

'Poznajem čovjeka skoro 20 godina. Mene su moji roditelji učili da je to pristojno', kaže Ferenčak.

N1 pratite putem aplikacija za Android | iPhone/iPad i društvenih mreža Twitter | Facebook.